proxectonos/corpus_dominio_legal_administrativo_tmp huggingface dataset:
ACORDO do 14 de xullo de 2020, da Mesa da Deputación Permanente do Parlamento de Galicia, polo que se modifica o anexo I do Regulamento das distincións e condecoracións.
Parlamento de Galicia — I. Disposicións xerais — 23/07/2020

Artigo único.
Modificación do anexo I do Regulamento das distincións e condecoracións do Parlamento de Galicia
Modifícase o anexo I do Regulamento das distincións e condecoracións do Parlamento de Galicia (DOG núm. 102, do 30 de maio de 2005), nos termos seguintes:
Materiais:
– Gravado en relevo.
– Aliaxe metálica.
Realizada en dourado oxidado.
Diámetro total: 19 mm.
Grosor incluíndo o relevo: 1,3 mm».
Disposición derradeira única.
Entrada en vigor
Esta modificación entrará en vigor o día seguinte ao da súa publicación no
Diario Oficial de Galicia
.
Santiago de Compostela, 14 de xullo de 2020
EXTRACTO da Orde do 13 de xullo de 2020 pola que se convocan os premios extraordinarios de educación secundaria obrigatoria ao rendemento académico correspondentes ao curso 2019/20 (código de procedemento ED311D).
Consellería de Educación, Universidade e Formación Profesional — III. Outras disposicións — 24/07/2020

BDNS (Identif.): 516224.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
Alumnado que cursase durante o ano académico 2019/20 cuarto curso de educación secundaria obrigatoria no réxime ordinario en calquera dos centros da Comunidade Autónoma de Galicia, estar proposto polo equipo docente para a expedición do título de graduado en educación secundaria e ter obtido no conxunto dos catro cursos de educación secundaria obrigatoria unha nota media igual ou superior a 9,00 puntos.
Segundo.
Obxecto
Convocar, na Comunidade Autónoma de Galicia, os premios extraordinarios de educación secundaria obrigatoria ao rendemento académico (código de procedemento ED311D) correspondentes ao curso 2019/20. Esta convocatoria, en réxime de concorrencia competitiva, está dirixida ao alumnado que destacase polo seu rendemento académico na etapa de educación secundaria obrigatoria.
Terceiro.
Bases reguladoras
Orde EDU/1611/2015, do 29 de xullo, pola que se crean e se regulan os premios nacionais ao rendemento académico do alumnado de educación secundaria obrigatoria e de ensinanzas artísticas profesionais nos ámbitos de música, danza e artes plásticas e deseño (BOE do 1 de agosto).
Cuarto.
Importe
Vinte premios extraordinarios cunha dotación global de 15.000 €. Cada premio estará dotado con 750 €.
Quinto.
Prazo de presentación de solicitudes
O prazo de presentación de solicitudes será de vinte (20) días hábiles computados a partir do día seguinte ao da publicación desta orde no
Diario Oficial de Galicia
.
Santiago de Compostela, 13 de xullo de 2020
RESOLUCIÓN do 10 de xullo de 2020 pola que se fai público o Acordo do Consello da Xunta de Galicia do 2 de xullo de 2020 polo que se declara área de rexeneración urbana de interese autonómico o conxunto histórico de Ribadavia.
Instituto Galego da Vivenda e Solo — III. Outras disposicións — 20/07/2020

En cumprimento do disposto no artigo 55.2 da Lei 1/2019, do 22 de abril, de rehabilitación e de rexeneración e renovación urbanas de Galicia, esta dirección xeral dispón que se publique no
Diario Oficial de Galicia
o acordo adoptado polo Consello da Xunta de Galicia na súa reunión do 2 de xullo de 2020, co seguinte texto literal:
«Declarar área de rexeneración urbana de interese autonómico (área Rexurbe) o ámbito que se relaciona a seguir no concello de Ribadavia, conforme coa delimitación que se indica no plano anexo:
Conxunto histórico de Ribadavia, delimitado polo norte pola ponte de San Francisco, a rúa Progreso e o cuarteirón da Oliveira, coa súa igrexa románica; polo leste, o seu límite é a rúa Progreso ata o conxunto monumental de San Domingos; polo sur, está limitada pola rúa Extramuros; polo leste, desde o centro social, limita co río Avia, ata chegar á ponte de San Francisco».
Santiago de Compostela, 10 de xullo de 2020
RESOLUCIÓN do 9 de xullo de 2020 pola que se dá publicidade das axudas concedidas ao abeiro da Orde do 7 de xaneiro de 2020 pola que se establecen as bases reguladoras da subvención a entidades locais de Galicia para a programación de actividades de dinamización da lectura nas bibliotecas e/ou axencias de lectura públicas de titularidade municipal, integradas na Rede de bibliotecas públicas de Galicia, e se convoca para o ano 2020 (código de procedemento CT236A).
Consellería de Cultura e Turismo — III. Outras disposicións — 20/07/2020

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade de publicación no
Diario Oficial de Galicia
das subvencións concedidas con expresión da convocatoria, o programa e o crédito orzamentario a que se imputan, o beneficiario, a cantidade concedida e a finalidade ou as finalidades da subvención. Así mesmo, segundo o artigo 15 da orde de convocatoria, esta resolución publicarase no DOG, no portal da Rede de bibliotecas de Galicia (https://rbgalicia.xunta.gal) e na páxina web oficial do Portal de Cultura (https://www.cultura.gal). Esta publicación substituirá a notificación persoal e producirá os mesmos efectos.
Facer pública a relación dos concellos beneficiarios e o importe das axudas concedidas ao abeiro da Orde do 7 de xaneiro de 2020 pola que se establecen as bases reguladoras da subvención a entidades locais de Galicia para a programación de actividades de dinamización da lectura nas bibliotecas e/ou axencias de lectura públicas de titularidade municipal, integradas na Rede de bibliotecas públicas de Galicia, e se convoca para o ano 2020 (código de procedemento CT236A) que figuran como anexo I desta resolución. As ditas axudas foron aprobadas con cargo á aplicación orzamentaria 2020 11 20 432A 760.3, proxecto 2015-00352, cun crédito orzamentario para o ano 2020 de cento noventa e cinco mil euros (195.000 €).
As entidades excluídas son as que se relacionan no anexo II desta resolución.
Contra esta resolución, que pon fin á vía administrativa, os interesados poderán interpoñer recurso potestativo de reposición ante o mesmo órgano que a ditou no prazo dun mes, contado a partir do día seguinte ao da súa publicación no
Diario Oficial de Galicia
, de conformidade co disposto nos artigos 123 e 124 da Lei 39/2015, do 2 de outubro, do procedemento administrativo común das administracións públicas, ou ben impugnarse directamente a través do recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous (2) meses, que se contarán desde a mesma data, segundo o establecido na Lei 29/1998, do 13 de xullo, reguladora da xurisdición contencioso-administrativa. En todo caso, non se poderá interpor recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 9 de xullo de 2020
CORRECCIÓN DE ERROS. Decreto 98/2020, do 2 de xullo, polo que se regula o procedemento de autorización da celebración de espectáculos públicos e actividades recreativas que se desenvolvan en máis dun termo municipal da Comunidade Autónoma de Galicia.
Vicepresidencia e Consellería de Presidencia, Administracións Públicas e Xustiza — I. Disposicións xerais — 21/07/2020

Advertido erro por omisión do anexo I do Decreto 98/2020, do 2 de xullo, polo que se regula o procedemento de autorización da celebración de espectáculos públicos e actividades recreativas que se desenvolvan en máis dun termo municipal da Comunidade Autónoma de Galicia, publicado no
Diario Oficial de Galicia
núm. 139, do 14 de xullo de 2020, cómpre publicar o referido anexo.
CORRECCIÓN DE ERROS. Resolución do 17 de xullo de 2020, da Secretaría Xeral Técnica da Consellería de Sanidade, pola que se dá publicidade do Acordo do Consello da Xunta de Galicia, do 17 de xullo de 2020, polo que se introducen determinadas modificacións nas medidas de prevención previstas no Acordo do Consello da Xunta de Galicia, do 12 de xuño de 2020, sobre medidas de prevención necesarias para facer fronte á crise sanitaria ocasionada polo COVID-19, unha vez superada a fase III do Plan para a transición cara a unha nova normalidade.
Consellería de Sanidade — I. Disposicións xerais — 21/07/2020

Advertido erro no
Diario Oficial de Galicia
núm. 143, do sábado 18 de xullo, cómpre facer a seguinte rectificación:
Na páxina 28645, na sinatura, onde di: «Santiago de Compostela, 17 de xuño de 2020», debe dicir: «Santiago de Compostela, 17 de xullo de 2020».
CORRECCIÓN DE ERROS. Orde do 9 de outubro de 2019 pola que se establecen as bases reguladoras para a concesión, en réxime de concorrencia competitiva, das axudas para a acreditación, estruturación e mellora de centros de investigación do Sistema universitario de Galicia, cofinanciadas polo Fondo Europeo de Desenvolvemento Rexional (Feder), no marco do programa operativo Feder Galicia 2014-2020, e se procede á súa convocatoria para o exercicio 2019 (código de procedemento ED431G).
Consellería de Educación, Universidade e Formación Profesional — III. Outras disposicións — 24/07/2020

Advertido un erro na orde publicada no Diario Oficial de Galicia núm.182, do 25 de setembro de 2019, cómpre realizar a seguinte corrección:
Na páxina 42379, na letra d), do punto 2, onde di: «O orzamento, por riba do límite do 15 % por partida orzamentaria. Durante a vida do proxecto, a entidade beneficiaria poderá solicitar en cada anualidade unha única redistribución de orzamento por riba do límite do 15 % por partida orzamentaria», debe dicir: «O orzamento, por riba do límite do 10 % por partida orzamentaria. Durante a vida do proxecto, a entidade beneficiaria poderá solicitar en cada anualidade unha única redistribución de orzamento por riba do límite do 10 % por partida orzamentaria».
RESOLUCIÓN do 9 de xullo de 2020 pola que se publica o plan de estudos do máster universitario en Condicionantes Xenéticos, Nutricionais e Ambientais do Crecemento e Desenvolvemento Nutrenvigen G+D Factors.
Universidade de Santiago de Compostela — III. Outras disposicións — 22/07/2020

Obtida a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título por acordo do Consello de Ministros do 21 de abril de 2020 (publicado no BOE do 13 de maio, por Resolución do secretario xeral de Universidades do 8 de maio de 2020).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2007, resolve publicar o plan de estudos conducente á obtención do título oficial de máster universitario en Condicionantes Xenéticos, Nutricionais e Ambientais do Crecemento e Desenvolvemento Nutrenvigen G+D Factors pola Universidade de Cantabria, a Universidade de Granada, a Universidade de Santiago de Compostela, a Universidade de Zaragoza e a Universidade Rovira i Virgili.
Santiago de Compostela, 9 de xullo de 2020
Código RUCT: 4316885.
Rama de coñecemento: Ciencias da Saúde.
Universidades participantes: a Universidade de Cantabria (coordinadora), a Universidade de Granada, a Universidade de Santiago de Compostela, a Universidade de Zaragoza e a Universidade Rovira i Virgili.
Modalidade de impartición: a distancia.
Cadro 1. Distribución de créditos ECTS segundo o tipo de materia.
Cadro 2. Plan de estudos do máster.
RESOLUCIÓN do 9 de xullo de 2020 pola que se publica a modificación do plan de estudos do máster universitario en Estudos Ingleses Avanzados e as súas Aplicacións.
Universidade de Santiago de Compostela — III. Outras disposicións — 22/07/2020

Consonte o disposto nos artigos 26 e 28 do Real decreto 1393/2007, do 29 de outubro, polo que se establece o procedemento para a modificación de plans de estudos xa verificados, e unha vez recibido o informe favorable da Axencia para a Calidade do Sistema Universitario de Galicia ás modificacións presentadas a este plan, con data do 30 de xullo de 2019.
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2007, resolve publicar a modificación do plan de estudos conducente á obtención do título oficial de máster universitario en Estudos Ingleses Avanzados e as súas Aplicacións pola Universidade da Coruña, a Universidade de Santiago de Compostela e a Universidade de Vigo, que quedará configurado consonte o anexo a esta resolución.
Santiago de Compostela, 9 de xullo de 2020
Especialidades:
O mestrado ten dúas especialidades:
– Especialidade en Lingua e Lingüística Inglesa.
– Especialidade en Literaturas e Culturas do Ámbito Anglófono.
Para obter a titulación, o estudante deberá cursar obrigatoriamente unha das dúas especialidades. Para iso deberá superar os 21 créditos de que consta o módulo da especialidade en que se matriculase.
RESOLUCIÓN do 14 de xullo de 2020 pola que se amplía o prazo de xustificación das subvencións concedidas ao abeiro da Resolución do 28 de maio de 2019 pola que se aproban as bases reguladoras para a concesión, en réxime de concorrencia competitiva, das subvencións para o desenvolvemento de proxectos audiovisuais de produción galega e se convocan para o ano 2019.
Axencia Galega das Industrias Culturais — III. Outras disposicións — 21/07/2020

A Axencia Galega das Industrias Culturais (Agadic) publicou no
Diario Oficial de Galicia
núm. 102, do 31 de maio de 2019, a Resolución do 28 de maio de 2019 pola que se aproban as bases reguladoras para a concesión, en réxime de concorrencia competitiva, das subvencións para o desenvolvemento de proxectos audiovisuais de produción galega e se convocan para o ano 2019 (código de procedemento CT207B).
A base décimo novena establece que o prazo de xustificación da subvención rematará o 15 de agosto de 2020.
O artigo 45.3 do Decreto 1172009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, establece a posibilidade de que o órgano concedente das subvencións outorgue, salvo precepto en contra contido nas bases reguladoras, unha ampliación do prazo establecido para presentar a xustificación, que non excederá a metade deste e sempre que con iso non se prexudiquen dereitos de terceiros.
O artigo 32 da Lei 39/2015, do 1 de outubro, do procedemento administrativo común das administracións públicas, indica que a amlpliación poderá acordarse de oficio ou por instancia de parte antes do vencemento do prazo de que se trate e se as circunstancias así o aconsellan.
En consecuencia, tendo en conta que a data de xustificación é o día 15 de agosto de 2020, a existencia de numerosas solicitudes de ampliación deste prazo por parte de beneficiarios, polas das dificultades que están atopando para presentar a súa xustificación como consecuencia da declaración do estado de alarma polo Real decreto 463/2020, do 14 de marzo por mor do COVID-19, que provocou unha suspensión dos prazos administrativos, unha parálise total da actividade económica e un novo escenario social.
Polas razóns antes expostas,
Modificar a data límite de xustificación establecida na base décimo novena da Resolución de 28 de maio de 2019 pola que se aproban as bases reguladoras para a concesión, en réxime de concorrencia competitiva, das subvencións para o desenvolvemento de proxectos audiovisuais de produción galega e se convocan para o ano 2019 (CT207B), ampliando o prazo para presentar a documentación xustificativa ata o 30 de setembro de 2020.
Disposición derradeira
Esta resolución entrará en vigor o día seguinte ao da súa publicación.
Santiago de Compostela, 14 de xullo de 2020
RESOLUCIÓN do 14 de xullo de 2020 de modificación da composición do Comité de Ética da Investigación con medicamentos de Galicia (CEIm-G).
Consellería de Sanidade — II. Autoridades e persoal — 23/07/2020

A presidenta do Comité de Ética da Investigación con medicamentos de Galicia (CEIm-G) enviou o día 3 de xullo de 2020 un escrito á Xerencia do Servizo Galego de Saúde en que comunica a renuncia dun membro do Comité de Ética da Investigación con medicamentos de Galicia (CEIm-G) e propón o nomeamento dun novo membro.
Antecedentes:
Mediante a Resolución do 5 de decembro de 2017, que se publicou no Diario Oficial de Galicia, do 13 de decembro de 2017, concedeuse a renovación da acreditación do Comité de Ética da Investigación con medicamentos de Galicia (CEIm-G), estableceuse a súa sede e nomeáronse como membros as persoas que se relacionaban no seu anexo.
Actualmente como vicesecretaria do CEIm-G figura Mª Belén Pérez Marcos, que renuncia agora á súa condición de membro do comité.
O Decreto 137/2019, do 10 de outubro, polo que se establece a estrutura orgánica do Servizo Galego de Saúde, dispón no artigo 5.7 que se adscribe á Xerencia do Servizo Galego de Saúde o Comité Autonómico de Ética da Investigación de Galicia, ou órgano que o substitúa.
Consideracións legais e técnicas:
O Decreto 63/2013, do 11 de abril, regula os comités de ética de investigación clínica de Galicia. No relativo á súa composición, o artigo 5.4 sinala que as persoas membros deste comité «serán designadas e nomeadas pola persoa titular da consellería competente en materia de sanidade, por proposta da Secretaría Xeral Técnica, garantindo en todo caso a representación equilibrada entre homes e mulleres».
O número 7 do artigo 5 dispón que «o nomeamento se efectuará por un período coincidente co de vixencia da acreditación do comité, aínda que poderá ser revogado ben por solicitude de baixa da persoa interesada, ben por se teren modificado as circunstancias que motivaron a súa designación de modo que supoña a perda dos requisitos para integrar o comité, ou ben por incumprimento notorio das súas funcións, a criterio do comité, e logo audiencia do/a interesado/a».
Acerca da composición numérica, en concreto, o número 1 do mesmo artigo sinala que «estará formado por un mínimo de nove e un máximo de vinte e cinco membros, de maneira que se asegure a independencia, competencia e experiencia na toma de decisións e no cumprimento das súas funcións».
Na actualidade, o CEIm-G axústase na súa composición aos citados topes numéricos e, coa vontade de manter o mesmo número, propúxose o nomeamento de Martina Lema Oreiro, pertencente á Subdirección Xeral de Farmacia da Consellería de Sanidade.
Logo de ver o que se expuxo e de acordo coa proposta que efectuou o xerente do Servizo Galego de Saúde,
O cesamento, por causa de renuncia, de Mª Belén Pérez Marcos como membro do Comité de Ética da Investigación con medicamentos de Galicia (CEIm-G).
Así mesmo, o nomeamento de Martina Lema Oreiro como membro do citado comité.
Santiago de Compostela, 14 de xullo de 2020
ORDE do 6 de xullo de 2020 pola que se modifica a autorización da Escola Familiar Agraria Fonteboa, de Coristanco.
Consellería de Educación, Universidade e Formación Profesional — III. Outras disposicións — 21/07/2020

O representante da titularidade da Escola Familiar Agraria Fonteboa, de Coristanco, solicita autorización para impartir o ciclo formativo de grao medio (CM) Condución de Actividades Físico-Deportivas no Medio Natural, o ciclo formativo de grao superior (CS) Acondicionamento Físico, e a modalidade de formación profesional dual do CS Gandaría e Asistencia en Sanidade Animal.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, co informe da Dirección Xeral de Educación, Formación Profesional e Innovación Educativa, por proposta da Dirección Xeral de Centros e Recursos Humanos,
Artigo 1.
Modificación da autorización
Modificar a autorización do centro docente e autorizar as ensinanzas do CM Condución de Actividades Físico-Deportivas no Medio Natural, do CS Acondicionamento Físico, e a modalidade de formación profesional dual no segundo curso do CS Gandaría e Asistencia en Sanidade Animal, quedando o centro configurado como se detalla a seguir:
Artigo 2.
Inicio da actividade
Para a posta en funcionamento das ensinanzas que se autorizan, a Xefatura Territorial da Consellería de Educación, Universidade e Formación Profesional da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento axeitado.
Artigo 3.
Inscrición no rexistro de centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4.
Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia.
Santiago de Compostela, 6 de xullo de 2020
RESOLUCIÓN do 14 de xullo de 2020 pola que se amplía o prazo de xustificación da modalidade C das subvencións convocadas ao abeiro da Resolución do 26 de decembro de 2018 pola que se establecen as bases reguladoras, en réxime de concorrencia competitiva, para a concesión de subvencións de creación audiovisual para o desenvolvemento e promoción do talento audiovisual galego, e se convocan para o ano 2019.
Axencia Galega das Industrias Culturais — III. Outras disposicións — 21/07/2020

A Axencia Galega das Industrias Culturais (Agadic) publicou no
Diario Oficial de Galicia
do día 13 de xaneiro de 2019 a Resolución do 26 de decembro de 2018 pola que se establecen as bases reguladoras, en réxime de concorrencia competitiva, para a concesión de subvencións de creación audiovisual para o desenvolvemento e promoción do talento audiovisual galego, e se convocan para o ano 2019 (código de procedemento CT207E).
A base décimo sétima establece que o prazo de xustificación da subvencións para a modalidade C rematará o 30 de xullo de 2020.
O artigo 45.3 do Decreto 1172009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, establece a posibilidade de que o órgano concedente das subvencións outorgue, salvo precepto en contra contido nas bases reguladoras, unha ampliación do prazo establecido para presentar a xustificación, que non excederá a metade deste e sempre que con iso non se prexudiquen dereitos de terceiros.
O artigo 32 da Lei 39/2015, de 1 de outubro, do procedemento administrativo común das administracións públicas, indica que a ampliación poderá acordarse de oficio ou por instancia de parte antes do vencemento do prazo de que se trate e se as circunstancias así o aconsellan.
En consecuencia, tendo en conta a data de xustificación da modalidade C, as solicitudes de ampliación deste prazo por parte de beneficiarios, polas das dificultades que están atopando para presentar a súa xustificación como consecuencia da declaración do estado de alarma polo Real decreto 463/2020, do 14 de marzo, por mor do COVID-19, o que provocou unha suspensión dos prazos administrativos, unha parálise total da actividade económica e un novo escenario social.
Polas razóns antes expostas,
Modificar a data límite de xustificación establecida na base décimo sétima da Resolución do 26 de decembro de 2018 pola que se establecen as bases reguladoras, en réxime de concorrencia competitiva, para a concesión de subvencións de creación audiovisual para o desenvolvemento e promoción do talento audiovisual galego, e se convocan para o ano 2019, para a modalidade C ampliando o prazo para presentar a documentación xustificativa ata o 30 de setembro de 2020.
Disposición derradeira.
Esta resolución entrará en vigor o día seguinte ao da súa publicación.
Santiago de Compostela, 14 de xullo de 2020
EXTRACTO da Resolución do 8 de xullo de 2020 pola que se aproban as bases reguladoras para a concesión de axudas, en réxime de concorrencia competitiva, para a mellora da calidade da auga proporcionada por comunidades de usuarios de abastecemento para consumo humano na Comunidade Autónoma de Galicia e se convocan para o ano 2020 (código de procedemento AU232A).
Augas de Galicia — III. Outras disposicións — 21/07/2020

BDNS (Identif.): 515628.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS): http://www.pap.minhap.gob.es/bdnstrans/index.
Primeiro. Entidades beneficiarias
Poderán ser beneficiarias destas axudas as comunidades de usuarios coa finalidade de abastecemento de auga para consumo humano legalmente constituídas na Comunidade Autónoma de Galicia, de acordo coas previsións do Regulamento do dominio público hidráulico, aprobado polo Real decreto 849/1986, do 11 de abril.
Segundo. Obxecto
Bases reguladoras para a concesión de axudas, en réxime de concorrencia competitiva, para a mellora da calidade da auga proporcionada por comunidades de usuarios de augas de consumo na Comunidade Autónoma de Galicia (código de procedemento AU232A).
Terceiro. Bases reguladoras
Publícase conxuntamente este extracto coa Resolución do 8 de xullo de 2020 pola que se aproban as bases reguladoras para a concesión de axudas, en réxime de concorrencia competitiva, para a mellora da calidade da auga proporcionada por comunidades de usuarios de abastecemento para consumo humano na Comunidade Autónoma de Galicia e se convocan para o ano 2020 (código de procedemento AU232A).
Cuarto. Importe
As subvencións reguladas ao abeiro desta resolución financiaranse con cargo á conta financeira 6558 (transferencias de capital a familias e institucións sen fins de lucro) da entidade pública empresarial Augas de Galicia, proxecto de gasto de axudas para as melloras de pequenos abastecementos no ámbito rural e apoio ás comunidades de usuarios, cunha dotación de setecentos cincuenta mil euros (750.000,00 €) distribuídos nas seguintes anualidades:
– 2020: 200.000 €.
– 2021: 550.000 €.
O importe das axudas será, como máximo, do 80 % do investimento da actuación proposta, co límite máximo de quince mil euros (15.000 €) por solicitude (IVE incluído), ata esgotar o crédito referido.
Quinto. Prazo de presentación de solicitudes
O prazo de presentación de solicitudes será dun mes, contado a partir do día seguinte ao da publicación da resolución de convocatoria no Diario Oficial de Galicia.
Santiago de Compostela, 8 de xullo de 2020
RESOLUCIÓN do 8 de xullo de 2020, da Dirección Xeral de Enerxía e Minas, pola que se dá publicidade dos beneficiarios das axudas concedidas ao abeiro da Orde do 26 de decembro de 2019 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se procede á súa convocatoria para o ano 2020 (código de procedemento IN519B).
Consellería de Economía, Emprego e Industria — III. Outras disposicións — 21/07/2020

De conformidade co disposto no artigo 15 da Lei 9/2007, do 13 de xuño, de subvencións de Galicia, no artigo 17 da Lei 1/2016, do 18 de xaneiro, de transparencia e bo goberno, e no artigo 26 do anexo I da Orde do 26 de decembro de 2019, procédese por medio desta resolución á publicación do extracto das axudas outorgadas pola Consellería de Economía, Emprego e Industria ao abeiro da dita orde.
a) Norma reguladora da convocatoria: Orde do 26 de decembro de 2019 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se procede á súa convocatoria para o ano 2020 (código de procedemento IN519B).
b) Aplicación orzamentaria: 09.20.732-A 760.0.
c) Crédito orzamentario: 2.500.000,00 euros.
d) Destinatarios: concellos da Comunidade Autónoma de Galicia.
e) Beneficiarios, importe e finalidade das axudas: no anexo a esta resolución, recóllense os beneficiarios, o importe e a finalidade das axudas.
Santiago de Compostela, 8 de xullo de 2020
CORRECCIÓN DE ERROS. Resolución do 10 de xullo de 2020 pola que se modifica a Resolución do 30 de decembro de 2019 pola que se convoca o procedemento de selección dunha entidade privada sen ánimo de lucro para levar a cabo unha intervención educativa integral con persoas menores que teñan que cumprir medidas xudiciais e outras actuacións de medio aberto previstas na Lei orgánica 5/2000, do 12 de xaneiro, reguladora da responsabilidade penal dos menores na provincia da Coruña.
Consellería de Política Social — III. Outras disposicións — 23/07/2020

Advertidos erros na dita resolución, publicada no Diario Oficial de Galicia núm. 138, do 13 de xullo de 2020, cómpre efectuar as seguintes correccións:
Na páxina 27816, no título do número primeiro da resolución, onde di: «Primeiro. Modificación da Resolución do 30 de setembro de 2019 pola que se convoca o procedemento de selección dunha entidade privada sen ánimo de lucro para levar a cabo unha intervención educativa integral con persoas menores que teñan que cumprir medidas xudiciais e outras actuacións de medio aberto previstas na Lei orgánica 5/2000, do 12 de xaneiro, reguladora da responsabilidade penal dos menores, na provincia da Coruña (código de procedemento BS213C).», debe dicir: «Primeiro. Modificación da Resolución do 30 de decembro de 2019 pola que se convoca o procedemento de selección dunha entidade privada sen ánimo de lucro para levar a cabo unha intervención educativa integral con persoas menores que teñan que cumprir medidas xudiciais e outras actuacións de medio aberto previstas na Lei orgánica 5/2000, do 12 de xaneiro, reguladora da responsabilidade penal dos menores, na provincia da Coruña (código de procedemento BS213C).».
Na páxina 27816, no texto marco do número primeiro da resolución, onde di: «A Resolución do 30 de setembro de 2019 pola que se convoca o procedemento de selección dunha entidade privada sen ánimo de lucro para levar a cabo unha intervención educativa integral con persoas menores que teñan que cumprir medidas xudiciais e outras actuacións de medio aberto previstas na Lei orgánica 5/2000, do 12 de xaneiro, reguladora da responsabilidade penal dos menores, na provincia da Coruña, queda modificada como segue:», debe dicir: «A Resolución do 30 de decembro de 2019 pola que se convoca o procedemento de selección dunha entidade privada sen ánimo de lucro para levar a cabo unha intervención educativa integral con persoas menores que teñan que cumprir medidas xudiciais e outras actuacións de medio aberto previstas na Lei orgánica 5/2000, do 12 de xaneiro, reguladora da responsabilidade penal dos menores, na provincia da Coruña, queda modificada como segue:».
CORRECCIÓN DE ERROS. Resolución do 9 de xullo de 2020 pola que se modifica a Resolución do 30 de decembro de 2019 pola que se convoca o procedemento de selección de entidade privada sen ánimo de lucro para a atención residencial e a intervención educativa integral con persoas menores que teñen que cumprir medidas xudiciais privativas de liberdade previstas na Lei orgánica 5/2000, do 12 de xaneiro, reguladora da responsabilidade penal dos menores, no centro de reeducación Concepción Arenal.
Consellería de Política Social — III. Outras disposicións — 23/07/2020

Advertidos erros na dita resolución, publicada no Diario Oficial de Galicia núm. 138, do 13 de xullo de 2020, cómpre efectuar as seguintes correccións:
Na páxina 27810, no título do número primeiro da resolución, onde di: «Primeiro. Modificación da Resolución do 30 de setembro de 2019 pola que se convoca o procedemento de selección de entidade privada sen ánimo de lucro para a atención residencial e a intervención educativa integral con persoas menores que teñen que cumprir medidas xudiciais privativas de liberdade previstas na Lei orgánica 5/2000, do 12 de xaneiro, reguladora da responsabilidade penal dos menores, no centro de reeducación Concepción Arenal. (A Coruña).», debe dicir: «Primeiro. Modificación da Resolución do 30 de decembro de 2019 pola que se convoca o procedemento de selección de entidade privada sen ánimo de lucro para a atención residencial e a intervención educativa integral con persoas menores que teñen que cumprir medidas xudiciais privativas de liberdade previstas na Lei orgánica 5/2000, do 12 de xaneiro, reguladora da responsabilidade penal dos menores, no centro de reeducación Concepción Arenal (A Coruña).».
Na páxina 27810, no texto marco do número primeiro da resolución, onde di: «A Resolución do 30 de setembro de 2019 pola que se convoca o procedemento de selección de entidade privada sen ánimo de lucro para a atención residencial e a intervención educativa integral con persoas menores que teñen que cumprir medidas xudiciais privativas de liberdade previstas na Lei orgánica 5/2000, do 12 de xaneiro, reguladora da responsabilidade penal dos menores, no centro de reeducación Concepción Arenal (A Coruña), queda modificada como segue:», debe dicir: «A Resolución do 30 de decembro de 2019 pola que se convoca o procedemento de selección de entidade privada sen ánimo de lucro para a atención residencial e a intervención educativa integral con persoas menores que teñen que cumprir medidas xudiciais privativas de liberdade previstas na Lei orgánica 5/2000, do 12 de xaneiro, reguladora da responsabilidade penal dos menores, no centro de reeducación Concepción Arenal (A Coruña), queda modificada como segue:».
RESOLUCIÓN do 10 de xullo de 2020, da Dirección Xeral de Orientación e Promoción Laboral, pola que se dá publicidade das axudas concedidas ao abeiro da Orde do 17 de decembro de 2019 pola que se establecen as bases reguladoras e a convocatoria pública para a concesión de subvencións para a contratación de persoal técnico para a realización de actividades de orientación laboral no exercicio 2020 (Diario Oficial de Galicia número 14, do 22 de xaneiro).
Consellería de Economía, Emprego e Industria — III. Outras disposicións — 23/07/2020

O artigo 9.10 da orde reguladora dispón que as resolucións de concesión serán obxecto de publicación segundo o establecido no artigo 17 da Lei 1/2016, do 18 de xaneiro, de transparencia e bo goberno, e no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, e no artigo 15 da Lei 9/2007, do 13 de xuño, de subvencións de Galicia.
En consecuencia,
Ordenar a publicación no
Diario Oficial de Galicia d
as subvencións concedidas que se relacionan no anexo desta resolución, ao abeiro da Orde do 17 de decembro de 2019 pola que se establecen as bases reguladoras e a convocatoria pública para a concesión de subvencións para a contratación de persoal técnico para a realización de actividades de orientación laboral no exercicio 2020 (DOG núm. 14, do 22 de xaneiro de 2020), con cargo ás aplicacións orzamentarias 09.41.322A.460.4 e 09.41.322A.481.1, código de proxecto 2015 00524, correspondente a fondos finalistas recibidos do Servizo Público de Emprego Estatal.
Santiago de Compostela, 10 de xullo de 2020
EXTRACTO da Orde do 8 de xullo de 2020 pola que se convocan os premios extraordinarios de bacharelato correspondentes ao curso 2019/20 (código de procedemento ED311A).
Consellería de Educación, Universidade e Formación Profesional — III. Outras disposicións — 22/07/2020

BDNS (Identif.): 515958.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
(http://www.pap.minhap.gob.es/bdnstrans/index).
Primeiro.
Persoas beneficiarias
Alumnado que finalizase os estudos de bacharelato no curso 2019/20 nun centro docente da Comunidade Autónoma de Galicia ben na modalidade presencial ou na modalidade a distancia, fose proposto para título na convocatoria ordinaria do dito curso e obtivese unha nota media do bacharelato igual ou superior a 8,75.
Segundo.
Obxecto
Convocar na Comunidade Autónoma de Galicia os premios extraordinarios de bacharelato (código de procedemento ED311A) para o alumnado que finalizase os estudos de bacharelato no curso 2019/20 nun centro docente da Comunidade Autónoma de Galicia e cumpra os requisitos establecidos nesta orde.
Terceiro.
Bases reguladoras
Orde ECD/482/2018, do 4 de maio (BOE do 11), pola que se regulan os premios nacionais de bacharelato establecidos pola Lei orgánica 2/2006, do 3 de maio, de educación.
Cuarto.
Importe
Vinte premios extraordinarios cunha dotación global de 20.000 €. Cada premio estará dotado con 1.000 €.
Quinto.
Prazo de presentación de solicitudes
O prazo de presentación de solicitudes será dun mes a partir do día seguinte ao da publicación desta orde no
Diario Oficial de Galicia
.
Santiago de Compostela, 8 de xullo de 2020
RESOLUCIÓN do 10 de xuño de 2020, da Dirección Xeral de Relacións Institucionais e Parlamentarias, pola que se ordena a publicación do Acordo da Comisión Bilateral de Cooperación Administración Xeral do Estado-Comunidade Autónoma de Galicia do 4 de xuño de 2020 en relación coa Lei 7/2019, do 23 de decembro, de medidas fiscais e administrativas.
Vicepresidencia e Consellería de Presidencia, Administracións Públicas e Xustiza — III. Outras disposicións — 22/07/2020

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, esta dirección xeral dispón a publicación do acordo que figura como anexo a esta resolución.
Santiago de Compostela, 10 de xuño de 2020
A Comisión Bilateral de Cooperación Administración Xeral do Estado-Comunidade Autónoma de Galicia adoptou o seguinte acordo:
1º. Iniciar negociacións para resolver as discrepancias manifestadas en relación co artigo 2, puntos dous e tres; e o artigo 13, puntos seis e dez, da Lei 7/2019, do 23 de decembro, de medidas fiscais e administrativas de Galicia.
2º. Designar un grupo de traballo para propor á Comisión de Bilateral de Cooperación a solución que proceda.
3º. Comunicar este acordo ao Tribunal Constitucional para os efectos previstos no artigo 33.2 da Lei orgánica 2/1979, do 3 de outubro, do Tribunal Constitucional, así como inserir o presente acordo no Boletín Oficial del Estado e no Diario Oficial de Galicia.
EXTRACTO da Orde do 12 de agosto de 2020 pola que se establecen as bases reguladoras e se procede á convocatoria dos premios fin de carreira da Comunidade Autónoma de Galicia para o alumnado que rematou os seus estudos universitarios no ano 2019 nas universidades do Sistema universitario de Galicia (código de procedemento ED415A).
Consellería de Educación, Universidade e Formación Profesional — III. Outras disposicións — 26/08/2020

BDNS (Identif.): 520832.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Estudantes que remataron brillantemente os seus estudos universitarios conducentes a unha titulación oficial de grao no curso académico 2018/19 nas universidades do Sistema universitario de Galicia.
Segundo. Obxecto
Convocar, en réxime de concorrencia competitiva, os premios fin de carreira da Comunidade Autónoma para o alumnado do Sistema universitario de Galicia que rematou os seus estudos universitarios conducentes a unha titulación oficial de grao no curso académico 2018/19.
Terceiro. Bases reguladoras
Publícanse conxuntamente coa convocatoria.
Cuarto. Orzamento e contía dos premios
O importe global previsto na orde é de 339.500,00 €.
Cada premio terá unha dotación máxima de 3.500 € e un diploma acreditativo.
Quinto. Prazo de presentación de solicitudes
Será dun mes, contado desde o día seguinte ao da publicación da convocatoria no Diario Oficial de Galicia. Entenderase como último día do prazo o correspondente ao mesmo ordinal do día da publicación.
Santiago de Compostela, 12 de agosto de 2020
EXTRACTO da Resolución de 22 de xullo de 2020 pola que se establece o procedemento de concesión da tarxeta Bono turístico #QuedamosenGalicia (código de procedemento TU985B).
Axencia Turismo de Galicia — III. Outras disposicións — 27/07/2020

BDNS (Identif.): 516819.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
(http://pap.minhap.gob.es/bdnstrans/index).
Primeiro.
Persoas beneficiarias
1. Poderán ser persoas beneficiarias deste bono aquelas persoas empregadas públicas, tanto persoal funcionario, estatutario ou persoal laboral, fixo ou temporal, que se atopen nalgún dos seguintes supostos:
a) Todo o persoal do Sistema público de saúde de Galicia, tanto dependente da Consellería de Sanidade como do Servizo Galego de Saúde e das entidades públicas dependentes deste organismo.
b) Persoal empregado público destinado nos centros residencias de maiores, discapacidade e menores, calquera que sexa a súa categoría laboral.
2. Serán requisitos necesarios para a concesión desta axuda:
a) Que a persoa solicitante teña a condición de empregado publico das categorías establecidas no número anterior.
b) Que a persoa solicitante estivese prestando servizos dentro do período comprendido entre o 15 de marzo e o 15 de xuño de 2020.
Segundo.
Obxecto, contía e réxime das subvencións
Esta resolución ten por obxecto establecer as condicións polas que se rexerá a concesión do Bono turístico #QuedamosenGalicia, que se fará efectivo a través dunha tarxeta prepagamento que se cargará dunha soa vez cun total de 250 €, para a súa utilización nos establecementos e/ou para as prestacións turísticas ofertadas polas empresas adheridas ao programa Bono turístico e que se atopan publicadas na web da Axencia turismo de Galicia no portal promocional de Turismo de Galicia, https://www.turismo.gal/QuedamosenGalicia (código de procedemento TU985B).
O procedemento de concesión do Bono turístico é de outorgamento de subvencións en concorrencia non competititiva, ao abeiro do disposto no artigo 19.2 da Lei 9/2007, do 13 de xuño, de subvencións de Galicia, atendendo á orde de presentación de solicitudes ata o esgotamento do crédito previsto na presente resolución.
Terceiro.
Bases reguladoras
Resolución do 22 de xullo de 2020 pola que se establece o procedemento de concesión da tarxeta Bono turístico #QuedamosenGalicia (código de procedemento TU985B).
Cuarto.
Financiamento das actividades subvencionadas
O crédito necesario para cargar as tarxetas financiarase con cargo á aplicación orzamentaria 11.A2.761A.480.0, código de proxecto 2015 00006, polo importe total máximo de 5.000.000 €.
Quinto.
Prazo de presentación de solicitudes
O prazo para a presentación de solicitudes estará aberto a partir do día seguinte ao da publicación desta resolución ata o dia 30 de novembro de 2020 (incluído).
Santiago de Compostela, 22 de xullo de 2020
RESOLUCIÓN do 17 de xullo de 2020 pola que se dá publicidade do esgotamento de crédito destinado á concesión de axudas aos proxectos de reorganización produtiva das empresas galegas para a fabricación de equipamento sanitario, cofinanciadas polo Fondo Europeo de Desenvolvemento Rexional no marco do programa operativo Feder Galicia 2014-2020, convocadas pola Resolución do 13 de abril de 2020 (Diario Oficial de Galicia número 72, do 15 de abril) (código de procedemento IG415A).
Instituto Galego de Promoción Económica — III. Outras disposicións — 27/07/2020

Primeiro. A Resolución do 13 de abril de 2020 pola que se dá publicidade do acordo do Consello de Dirección do Igape que aproba as bases reguladoras das axudas aos proxectos de reorganización produtiva das empresas galegas para a fabricación de equipamento sanitario, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, e se procede á súa convocatoria en réxime de concorrencia non competitiva, establece que as subvencións se outorgarán a aqueles solicitantes que cumpran os requisitos establecidos nas bases ata o esgotamento dos créditos habilitados o que, de ser o caso, se publicará no
Diario Oficial de Galicia
.
Segundo. O crédito dispoñible para concesións era de 2.500.000 € con cargo á aplicación orzamentaria 09.A1.741A.7701. O 10 de xullo de 2020 esgotouse o crédito dispoñible para a concesión destas axudas despois de resolver as solicitudes completadas ata o 2 de xullo de 2020.
En virtude do anterior, e de conformidade coas facultades que teño conferidas,
Primeiro. Ordenar a publicación no
Diario Oficial de Galicia
do esgotamento do crédito con cargo á aplicación orzamentaria 09.A1.741A.7701 para a concesión de axudas ao abeiro da Resolución do 13 de abril de 2020 pola que se dá publicidade do acordo do Consello de Dirección do Igape que aproba as bases reguladoras das axudas aos proxectos de reorganización produtiva das empresas galegas para a fabricación de equipamento sanitario, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, e se procede á súa convocatoria en réxime de concorrencia non competitiva, con data do 10 de xullo de 2020.
Santiago de Compostela, 17 de xullo de 2020
RESOLUCIÓN do 17 de xullo de 2020, da Dirección Xeral de Educación, Formación Profesional e Innovación Educativa, pola que se designan os membros e se fai pública a composición do xurado que seleccionará, analizará e valorará as solicitudes das persoas aspirantes aos premios extraordinarios de formación profesional de grao superior correspondentes ao curso 2018/19.
Consellería de Educación, Universidade e Formación Profesional — III. Outras disposicións — 27/07/2020

A Orde da Consellería de Educación, Universidade e Formación Profesional do 12 de marzo de 2020, pola que se convocan os premios extraordinarios de formación profesional de grao superior da Comunidade Autónoma de Galicia correspondentes ao curso 2018/19 (
Diario Oficial de Galicia
do 8 de xullo), establece no seu artigo 11 que para a selección, análise e valoración das solicitudes, a persoa titular da Dirección Xeral de Educación, Formación Profesional e Innovación Educativa designará un xurado de selección composto por un presidente ou unha presidenta e ata un máximo de seis vogais, coa categoría de subdirector/a xeral, xefe/a de servizo ou inspectores e inspectoras de Educación.
De conformidade co establecido no citado artigo 11 e na disposición derradeira primeira da citada Orde do 12 de marzo de 2020,
Designar os membros do xurado de selección que deberá seleccionar, analizar e valorar as solicitudes das persoas aspirantes aos premios extraordinarios de formación profesional de grao superior correspondentes ao curso 2018/19 e facer pública a súa composición, que é a que figura a seguir:
Esta resolución entrará en vigor o mesmo día da súa publicación no
Diario Oficial de Galicia
.
Santiago de Compostela, 17 de xullo de 2020